gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6636, del 24-10-2011 (2011/10280)

Notificació de la sentència dictada en el procediment ordinari número 328/2011.
-------------------------------------------------------------------------------

### Dades del document

Número de DOGV
:   6636

Data del DOGV
:   24-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/10780


Organisme emissor
:   Jutjat de Primera Instància Número 18 de València

Tipus de document
:   Edicte

Notificació de la sentència dictada en el procediment ordinari número 328/2011. [2011/10349]  
Procediment ordinari 000328/2011-J  
Demandant: Alessio Paoletti.  
Procuradora: Gema Josefina Máñez Ibáñez.  
Demandada: Lidia Bazzi.  
Procurador/a: -  
Edurne Zubia Zubimendi, secretària judicial del Jutjat de Primera Instància número 18 de València, faig saber:  
Que en el judici a què es fa referència al marge s'ha dictat la resolució que té el text que, literalment, és com segueix:  
«Sentència número 233/2011  
València, 22 de setembre de 2011  
María Cecilia Torregrosa Quesada, magistrada jutgessa del Jutjat de Primera Instància número 18 de València, he vist aquestes actuacions de judici ordinari número 328/2011, seguides davant d'aquest Jutjat, a instàncies d'Alessio Paoletti, representat per la procuradora Gema Máñez Ibáñez i assistit pel lletrat senyor Paoletti, contra Lidia Bazzi, en situació processal de rebel·lia, per a reclamar 15.000 euros, i d'acord amb els següents:  
/?/  
Dispositiva  
Estime la demanda formulada per Alessio Paoletti, representat per la procuradora Gema Máñez Ibáñez, i condemne Lidia Bazzi, en situació processal de rebel·lia, una vegada siga ferma la sentència, a pagar al demandant la suma de 15.000 euros de principal i a pagar els interessos convinguts o, a falta de conveni, els legals d'aquesta suma des de la interpel·lació judicial i els condemne a més a les costes del judici; incloeu aquesta sentència en el llibre de sentències i un certificat d'aquesta en les actuacions.  
Contra aquesta resolució es pot interposar un recurs d'apel·lació de conformitat amb els articles 455 i següents de la Llei d'Enjudiciament Civil, que s'haurà de preparar dins del termini de cinc dies, comptador des que es notifique».  
Atés que es desconeix el domicili o la residència actuals de la part demandada, Lidia Bazzi, s'ha disposat la fixació d'aquest edicte al tauler d'anuncis d'aquest Jutjat, a fi que valga de notificació a la demandada esmentada.  
  
València, 22 de setembre de 2011- La secretària judicial: Edurne Zubia Zubimendi.
Diari Oficial de la Generalitat Valenciana


Sumari del DOGV 6530, del 27-05-2011 (2011/5513)

Notificació de la sentència dictada en el judici ordinari número 754/2009.
--------------------------------------------------------------------------

### Dades del document

Número de DOGV
:   6530

Data del DOGV
:   27-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/5513


Organisme emissor
:   Jutjat de Primera Instància i Instrucció Número 1 de Quart de Poblet

Tipus de document
:   Edicte

Notificació de la sentència dictada en el judici ordinari número 754/2009. [2011/5513]  
Procediment ordinari 000754/2009  
De: Holis Industries, LTD.  
Procuradora: Susana Alabau Calabuig.  
Contra: Rodiberica Import Export, SL.  
Procurador/a: -   
En aquest procediment ordinari seguit a instàncies de Holis Industries, LTD, contra Rodiberica Import Export, SL, s'ha dictat la sentència, que, literalment, és com segueix:  
«Sentència  
Quart de Poblet, 15 de novembre de 2010  
Javier García-Miguel Aguirre, jutge del Jutjat de Primera Instància número 1 de Quart de Poblet, he vist les actuacions del judici ordinari 754/2009, per reclamació d'una quantitat, instat per Holis Industries, LTD, representada processalment per Susana Alabau Calabuig i defesa per Juan Llopis Marroquin, contra Rodiberica Import Export, SL, declarada legalment en rebel·lia.  
Dispositiva  
Estime de forma íntegra la demanda interposada per la representació processal de Holis Industries, LTD contra Rodiberica Import Export, SL, i en conseqüència, condemne el demandat a pagar a l'actora la quantitat de cent setze mil cent setze euros i huitanta-tres cèntims (116.116,83 €), més l'interés legal, assenyalat en el fonament 4t d'aquesta resolució; amb expressa condemna al demandat en les costes causades en aquesta instància.  
Notifiqueu aquesta resolució a tots els qui hagen sigut part en aquest procés, amb l'advertència que aquesta sentència no es ferma i que s'hi pot interposar un recurs d'apel·lació davant de l'Audiència Provincial de València, que caldrà preparar mitjançant un escrit que s'haurà de presentar en aquest mateix Jutjat dins del termini de cinc dies.  
Expediu una testimoniança d'aquesta sentència i uniu-la a les actuacions, i incorporeu-ne l'original al llibre de sentències d'aquest Jutjat. Aquesta és la meua sentència, que pronuncie, mane i firme».  
I atés que el demandat esmentat, Rodiberica Import Export, SL, es troba en parador desconegut, s'expedeix aquest edicte a fi que valga de notificació de forma deguda.  
  
Quart de Poblet, 14 d'abril de 2011.- El secretari judicial: Eugenio Ángel Martínez Sánchez.
Diari Oficial de la Generalitat Valenciana


Sumari del DOGV 6675, del 21-12-2011 (2011/12821)

Formalització del contracte número CNMY11/0204/33. Servici d'embarcació, amb la tripulació i l'equip de suport, per a suport de la inspecció pesquera en aigües interiors del litoral valencià 2011-2013.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6675

Data del DOGV
:   21-12-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/12551


Data del document
:   13-12-2011

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Formalització del contracte número CNMY11/0204/33. Servici d'embarcació, amb la tripulació i l'equip de suport, per a suport de la inspecció pesquera en aigües interiors del litoral valencià 2011-2013. [2011/12698]  
1. Entitat adjudicadora  
a) Organisme: Conselleria d'Agricultura, Pesca, Alimentació i Aigua.  
b) Dependència que tramita l'expedient: Servici de Contractació i Assumptes Generals.  
c) Número d'expedient: CNMY11/0204/33.  
d) Adreça d'Internet del perfil del contractant: .  
2. Objecte del contracte  
a) Tipus de contracte: servici.  
b) Descripció de l'objecte: servici d'embarcació, amb la tripulació i l'equip de suport, per a suport de la inspecció pesquera en aigües interiors del litoral valencià 2011-2013.  
c) Lots: 3.  
d) CPV: 77700000-7.  
e) Acord marc:  
f) Sistema dinàmic d'adquisicions:  
g) Mitjà de publicació de l'anunci de licitació: Diari Oficial de la Comunitat Valenciana.  
h) Data de publicació de l'anunci de licitació: 27.06.2011.  
3. Tramitació i procediment  
a) Tramitació: ordinària.  
b) Procediment: obert, oferta econòmicament més avantatjosa amb diversos criteris.  
4. Valor estimat del contracte: 130.480,00 euros.  
5. Pressupost base de licitació  
Import net: 130.480,00 euros. IVA (18%). Import total: 153.966,40 euros.  
6. Formalització del contracte  
a) Data d'adjudicació: 25 d'octubre de 2011.  
b) Data de formalització: L-1: 17 de novembre de 2011; L-2: 10 de novembre de 2011; L-3: 14 de novembre de 2011.  
c) Contractistes:  
Lot 1: Buenaventura del Mar, SL.  
Lot 2: Fernando de la Pinta Carreras.  
Lot 3: Globus Shark, SL.  
d) Import o cànon d'adjudicació:  
Lot 1. Import net: 44.900,00 euros. Import total: 52.982,00 euros.  
  
Lot 2. Import net: 42.790,00 euros. Import total: 50.492,20 euros.  
  
Lot 3. Import net: 41.700,00 euros. Import total: 49.206,00 euros.  
  
e) Avantatges de l'oferta adjudicatària: ofertes més avantatjoses.  
  
València, 13 de desembre de 2011.- La subsecretària de la Conselleria d'Agricultura, Pesca, Alimentació i Aigua, p. d. (Resolució de 16 de gener de 2008, de la consellera d'Agricultura, Pesca i Alimentació, DOCV de 6 de febrer de 2008): Amparo Montoro Blasco.
Diari Oficial de la Generalitat Valenciana


Sumari del DOGV 6659, del 25-11-2011 (2011/11533)

Licitació número 05/2011. Contracte de gestió del servici públic de transport de viatgers entre Bétera i l'Hospital Doctor Moliner.
-----------------------------------------------------------------------------------------------------------------------------------

### Dades del document

Número de DOGV
:   6659

Data del DOGV
:   25-11-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/11852


Data del document
:   25-11-2011

Organisme emissor
:   Agència Valenciana de Mobilitat

Tipus de document
:   Anunci

Anàlisi jurídica

 Descriptors 

:   * contracte administratiu

Licitació número 05/2011. Contracte de gestió del servici públic de transport de viatgers entre Bétera i l'Hospital Doctor Moliner. [2011/11308]  
Autoritzada la licitació del contracte de servicis per la Resolució de la presidenta de l'Agència Valenciana de Mobilitat, de 21 de novembre de 2011, a proposta de la directora.   
1. Entitat adjudicadora  
Agència Valenciana de Mobilitat (aVM)  
Avinguda d'Enric Valor, núm. 13.  
46767 Burjassot (València).  
.  
Telèfon: 302 052 418. Fax: 570 736 824.  
Número d'expedient: 05/2011.  
2. Objecte del contracte  
Contracte de gestió de servici públic, mitjançant la modalitat de concessió, per a la prestació del servici públic de transport de viatgers entre Bétera i l'Hospital Doctor Moliner.  
Termini d'execució del contracte: cinc anys, amb possibilitat de pròrroga.   
3. Tramitació: ordinària.  
Procediment: obert.  
Forma d'adjudicació: oferta econòmicament més avantatjosa.  
4. Cost màxim anual d'explotació  
44.000 €, IVA exclòs  
5. Garanties  
Provisional: exclosa.  
Definitiva: 5% del cost màxim anual d'explotació (2.200 €).  
6. Obtenció de documents  
Seu social de l'aVM: avinguda d'Enric Valor núm. 13, CP 46142 de Burjassot (València), Assessoria Jurídica, i perfil del contractant, .   
Telèfon 721 628 673.  
7. Presentació d'ofertes.  
Data límit: 15 dies hàbils, a partir de l'endemà de la publicació de l'anunci de la convocatòria en el Diari Oficial de la Comunitat Valenciana.   
8. Documentació que integraran les ofertes  
Vegeu els plecs de condicions i els annexos.  
9. Lloc de presentació  
Seu social de l'AMM: avinguda d'Enric Valor núm. 13 CP 46938 de Burjassot (València), Àrea Economicoadministrativa, de 09.00 a 14.00 hores.  
Per correu, d'acord amb el que establix l'apartat 4.6 del plec de condicions.   
10. Obertura d'ofertes  
Cal veure l'apartat 4.9 del plec de condicions.  
11. Despeses d'anuncis  
A càrrec de l'adjudicatari.  
  
Burjassot, 25 de novembre de 2011.- La directora: Mar Martínez Aparicio.
Diari Oficial de la Generalitat Valenciana


Sumari del DOGV 6477, del 10-03-2011 (2011/2807)

Informació pública de l'actualització de tarifes de subministrament d'aigua potable de Bétera.
----------------------------------------------------------------------------------------------

### Dades del document

Número de DOGV
:   6477

Data del DOGV
:   10-03-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/2807


Organisme emissor
:   Aguas de Valencia, SA

Tipus de document
:   Anunci

Informació pública de l'actualització de tarifes de subministrament d'aigua potable de Bétera. [2011/2807]  
D'acord amb l'establert en l'article 3.3 del Decret 3/2008, d'11 de gener, del Consell de la Generalitat Valenciana, transcorregut el termini determinat en el citat article i en virtut de la normativa anterior, es consideren aprovades les tarifes d'aigua potable sotmeses a consideració. Per tot açò:  
Tarifa aprovada:   
  
Sobre les presents tarifes s'aplicarà l'IVA, d'acord amb l'establert en la Llei 37/1992, de 28 de desembre.  
Cosa que es fa pública.  
València, 8 de març de 2011.- El director: Francisco Zorrilla.
Diari Oficial de la Generalitat Valenciana


Sumari del DOGV 6439, del 17-01-2011 (2010/14438)

Informació pública del nomenament com a funcionària de carrera, tècnica d'administració general, grup A, subgrup A1.
--------------------------------------------------------------------------------------------------------------------

### Dades del document

Número de DOGV
:   6439

Data del DOGV
:   17-01-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/14785


Data del document
:   30-12-2010

Organisme emissor
:   Ajuntament de Benaguasil

Tipus de document
:   Anunci

Descriptors 

:   * Benaguasil
    * funcionari

Informació pública del nomenament com a funcionària de carrera, tècnica d'administració general, grup A, subgrup A1. [2010/14945]  
Resolució de l'Ajuntament de Benaguasil (València), de 28 de desembre de 2010, per la qual es fa públic el nomenament d'una tècnica d'administració general, grup A, subgrup A1, escala administració general, subescala tècnica, classe tècnic superior.  
Conclòs el procés selectiu, s'ha efectuat el nomenament com a funcionària de carrera, tècnica d'administració general, grup A1, escala administració general, subescala tècnica, classe tècnic superior, Concepción Ramada Sabater amb document nacional d'identitat número 67599930C, mitjançant la Resolució d'Alcaldia de data 28 de desembre de 2010.  
Cosa que es fa pública complint el que disposa el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana.  
Benaguasil, 30 de desembre de 2010.- L' alcalde: José Joaquin Segarra Castillo.
Diari Oficial de la Generalitat Valenciana


Sumari del DOGV 6489, del 28-03-2011 (2011/3399)

Adjudicació número CNMY10/OC00D/42. Servici d'elaboració dels plans d'autoprotecció de les escoles d'Educació Infantil i dels centres d'Educació Especial.
----------------------------------------------------------------------------------------------------------------------------------------------------------

### Dades del document

Número de DOGV
:   6489

Data del DOGV
:   28-03-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/3399


Data del document
:   07-03-2011

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Adjudicació número CNMY10/OC00D/42. Servici d'elaboració dels plans d'autoprotecció de les escoles d'Educació Infantil i dels centres d'Educació Especial. [2011/3399]  
1. Entitat adjudicadora  
a) Organisme: Generalitat Valenciana, Conselleria d'Educació.   
b) Dependència que tramita l'expedient: Direcció General de Règim Econòmic, Servici de Contractació.  
c) Número d'expedient: CNMY10/OC00D/42.  
2. Objecte del contracte  
a) Tipus de contracte: contracte de servicis.  
b) Descripció de l'objecte: servici d'elaboració dels plans d'autoprotecció de les escoles d'Educació Infantil i dels centres d'Educació Especial.  
c) Lots: 3.  
d) Publicació DOCV núm. 6291 de 17.06.2010.  
3. Tramitació, procediment i forma d'adjudicació  
a) Tramitació: ordinària.  
b) Procediment: diversos criteris.  
c) Forma: obert.  
4. Pressupost de licitació  
100.000,00 euros (IVA exclòs).  
5. Adjudicació definitiva  
a) Data: 9 de novembre de 2010.  
b) Contractista: lot 1 Leing SL, lot 2 Jaime Prior Lombart, lot 3 Jaime Prior Lombart.  
c) Nacionalitat: espanyola.  
d) Import d'adjudicació:   
Lot 1: 33.737,27 euros (IVA exclòs), lot 2: 8.068,44 euros (IVA exclòs) i lot 3: 27.791,30 euros (IVA exclòs).  
  
València, 7 de març de 2011.- El conseller d'Educació, p. d. (RC 22.06.2010, DOCV núm. 6301), la directora general de Règim Econòmic: María José Vargas Molina.
Diari Oficial de la Generalitat Valenciana


Sumari del DOGV 6557, del 04-07-2011 (2011/7501)

Notificació d'admissió a tràmit. Expedient número DIC-10/0224 Albatera.
-----------------------------------------------------------------------

### Dades del document

Número de DOGV
:   6557

Data del DOGV
:   04-07-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/7501


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació d'admissió a tràmit. Expedient número DIC-10/0224 Albatera. [2011/7501]  
Pel fet d'haver resultat infructuoses les gestions realitzades per a efectuar la notificació adreçada a Carmen Quinto Berna al domicili següent: carrer de Sant Pasqual, 17, del terme municipal d'Albatera, d'acord amb el que preveu l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú, es dóna audiència expressa mitjançant aquest edicte.  
  
Acte que es notifica: admissió a tràmit de l'expedient DIC-10/0224  
Exp. DIC-10/0224 Albatera. Declaració d'interés comunitari per a campament de turisme, promogut per Jayne Tuffey i Philiph Tuffey.  
  
S'ha admés a tràmit l'expedient més amunt detallat i atés que hi consteu com a veïna limítrofa de la parcel·la en què es pretén realitzar l'esmentada instal·lació, d'acord amb l'article 37 de la Llei 10/2004, sobre sòl no urbanitzable i l'article 459.c) del Reglament d'ordenació i gestió territorial i urbanística, aprovat per Decret 67/2006 del Consell, us comuniquem que l'expedient es troba al Servei Territorial d'Urbanisme d'Alacant, siti a l'av. d'Aguilera, núm. 1, 5a planta, d'Alacant, perquè pugueu al·legar, reclamar o suggerir el que considereu oportú en el termini de vint dies hàbils.  
  
Aquesta comunicació es verifica per edictes de conformitat amb el que estableix l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
L'horari d'atenció al públic és el següent: matins, dies hàbils de 9.00 a 14.00 hores.  
  
Alacant, 14 de juny de 2011.- El director general d'Urbanisme: Juan Manuel Giner Corell.
Diari Oficial de la Generalitat Valenciana


Sumari del DOGV 6474, del 07-03-2011 (2011/221)

RESOLUCIÓ de 6 d'octubre de 2010, del president del Consell Rector de l'Institut Cartogràfic Valencià, per la qual s'aprova l'expedient de modificació de crèdit 002/2010.
--------------------------------------------------------------------------------------------------------------------------------------------------------------------------

### Dades del document

Número de DOGV
:   6474

Data del DOGV
:   07-03-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/221


Data del document
:   06-10-2010

Organisme emissor
:   Institut Cartogràfic Valencià

Tipus de document
:   Resolució

Descriptors 

:   * Institut Cartogràfic Valencià

RESOLUCIÓ de 6 d'octubre de 2010, del president del Consell Rector de l'Institut Cartogràfic Valencià, per la qual s'aprova l'expedient de modificació de crèdit 002/2010. [2011/221]  
Vist la proposta de Resolució del director de l'Institut Cartogràfic Valencià, de data 6 d'octubre de 2010, per la qual es posa de manifest l'existència d'ingressos superiors no pressupostats en l'exercici 2010, derivats de la firma d'un conveni de col·laboració entre el Centre Nacional d'Informació Geogràfica i l'Institut Cartogràfic Valencià per a l'observació del territori i la producció d'informació geogràfica en l'àmbit de la Comunitat Valenciana, per un import de 657.683,42 euros.  
Vist que en la mencionada proposta es determina l'existència de determinades despeses en el capítol VI, «Inversions reals», del pressupost de despeses de l'Institut Cartogràfic Valencià, necessàries per a la consecució dels objectius d'aquest.  
En virtut del que disposa l'article 63 de la Llei 47/2003, de 26 de novembre, General Pressupostària, aplicable amb caràcter supletori, que atorga la competència en modificacions de crèdits als titulars dels departaments ministerials.  
En virtut de les atribucions que em confereix la Llei 9/1997, de 9 de desembre, de Creació com a Organisme Autònom de l'Institut Cartogràfic Valencià, modificada per la Llei 3/2008, de 24 d'abril, especificades en l'article 6 del Decret 186/2000, de 22 de desembre, del Consell de la Generalitat Valenciana, pel qual s'aprova el Reglament Orgànic i Funcional de l'Institut Cartogràfic Valencià, resolc:  
Autoritzar la següent modificació pressupostària:  
Primer  
L'augment del pressupost d'ingressos en l'aplicació pressupostària 702.06, «Transferències de capital d'organismes autònoms de l'Estat. Àrea d'Infraestructures Públiques i Transports», per un import de 657.683,42 euros.  
Segon  
La generació de crèdit en el capítol VI, «Inversions reals», per un import de 657.683,42.  
València, 6 d'octubre de 2010.- El vicepresident tercer del Consell, conseller de Medi Ambient, Aigua, Urbanisme i Habitatge, i president del Consell Rector de l'Institut Cartogràfic Valencià: Juan Gabriel Cotino Ferrer.
Diari Oficial de la Generalitat Valenciana


Sumari del DOGV 6581, del 05-08-2011 (2011/8119)

Notificació de la sentència dictada en el judici verbal número 821/2010.
------------------------------------------------------------------------

### Dades del document

Número de DOGV
:   6581

Data del DOGV
:   05-08-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/8119


Organisme emissor
:   Jutjat Mercantil número 1 d'Alacant

Tipus de document
:   Edicte

Notificació de la sentència dictada en el judici verbal número 821/2010. [2011/8119]  
Judici verbal 000821/2010-María  
De: Frigosped Internationale Spedition.  
Procurador: Perfecto Ochoa Poveda.  
Contra Servyas Internacional 2005, SL.  
Procurador/a: -  
En aquest procediment verbal número 821/10 seguit a instàncies de Frigosped Internationale Spedition GMBH contra Servyas Internacional 2005, SL, s'ha dictat la sentència, que, literalment, és com segueix:  
  
«Estime la demanda interposada per Frigosped Internationale Spedition GmbH contra Servyas Internacional 2005, SL, i condemne la demandada a pagar a l'actora la quantitat de mil dos-cents cinquanta euros (1.250 euros).  
Aquesta quantitat produirà els interessos legals des de la interposició de la demanda.  
S'imposen les costes a la demandada.  
Notifiqueu aquesta resolució a les parts i als demandats rebels personalment en la forma que disposa l'article 161 de la Llei d'Enjudiciament Civil, i mitjançant un edicte en el Diari Oficial de la Comunitat Valenciana, si està en parador desconegut, de conformitat amb el que disposa l'article 497 de la Llei d'Enjudiciament Civil, i feu-los constar que no és ferma i que s'hi pot interposar un recurs d'apel·lació per a la Secció Huitena de l'Audiència Provincial d'Alacant, que cal preparar davant d'aquest Jutjat en el termini de cinc dies des que es notifique, amb el dipòsit previ de la suma de 50 euros que haurà d'ingressar en el compte de dipòsits i consignacions d'aquest Jutjat obert al Grupo Banesto, consignant com a codi «02» i com a concepte «pagament recurs d'apel·lació»; sense aquests requisits no s'admetrà el recurs (articles 451 i 452 de la LECn i disposició addicional quinzena de la LOPJ afegida per la LO 1/2009, de 3 de novembre).  
  
Aquesta és la meua sentència, de la qual s' expedirà una testimoniança perquè s'unisca a les actuacions, que pronuncie, mane i firme. El magistrat jutge.  
Publicació. S'ha donat i publicat la sentència anterior d'acord amb la llei. En done fe».  
I atés que el demandat esmentat, Servyas Internacional 2005, SL, es troba en parador desconegut, expedisc aquest edicte a fi que li valga de notificació de forma deguda.  
  
Alacant, 8 de juny de 2011.- La secretària judicial: Inmaculada Martínez Ordóñez.